《庚子季秋赠别顾宁人社兄之会稽》
清代·杜漺

都门曾诺共之官，恰比前人解后欢。燕颔数奇天壤少，虎头痴绝古今难。

布帆送客情何极，木榻留君计尚宽。一柬间关传小宋，禹陵消息去漫漫。

作者简介：（1622—1685）清山东滨州人，字子濂，号湄村。顺治四年进士。任直隶真定推官，屡决大狱。官至河南参政，兼理驿传盐法。行保甲，剔盐弊，尤以除溺女淹丧锢婢等事为善政。家世工书，至漺尤遒媚。有《湄村全集》、《湄村吟》等。